ไขข้อข้องใจ ราคาทองขึ้นแรงสุดในรอบ 6 ปี แนะเทคนิคชาวบ้านตาดำๆ ซื้อขายอย่างไร
ผู้อำนวยการศูนย์วิจัยทองคำ เผยทองปรับตัวขึ้นสูงสุดในรอบ 6 ปี คาดตรุษจีนขยับสูงกว่านี้ คาดราคาอาจแตะ 23000 บาท เหตุสถานการณ์อิหร่าน-สหรัฐฯ ตึงเครียด แนะนำวิธีซื้อขายชาวบ้านทั่วไปจากกรณีสถานการณ์ตึงเครียดระหว่างอิหร่านกับสหรัฐฯ ซึ่งเป็นเหตุให้ทิศทางราคาทองในปี 2563 อยู่ในทิศทางขาขึ้น ตามที่นำเสนอข่าวไปก่อนหน้านี้ล่าสุด ทีมข่าวเจาะประเด็นไทยรัฐออนไลน์ มีโอกาสพูดคุยกับ นายพิบูลย์ฤทธิ์ วิริยะผลผู้อำนวยการศูนย์วิจัยทองคำถึงแนวโน้มราคาทองคำ และคำแนะนำการลงทุนสำหรับชาวบ้านตาดำๆ โดยมีใจความสำคัญ ดังต่อไปนี้นายพิบูลย์ฤทธิ์ กล่าวว่า ท่าทีของประชาคมโลก และประเทศต่างๆ แสดงจุดยืนเกี่ยวกับสถานการณ์ตึงเครียด ระหว่างอิหร่านกับสหรัฐฯ ออกมาอย่างชัดเจนว่า ไม่สนับสนุนให้มีสงคราม จึงเป็นผลให้ราคาทองคำปรับตัวลงมาเล็กน้อยในช่วงเช้าของวันน้ี และถ้าอิหร่านกับสหรัฐฯ มีการตอบโต้กันไปมาเช่นนี้ นั่นย่อมเท่ากับว่า ทองคำจะยังเป็นสินทรัพย์ที่ปลอดภัยส่วนราคาทองคำไทย ยังมองว่า เป็นแนวโน้มขาขึ้น และถือว่าราคาทองปรับตัวเพิ่มขึ้นในรอบ 6 ปีที่ผ่านมา โดยมีโอกาสที่ราคาทองคำจะขยับขึ้นไปอยู่ที่ระดับ 22000-23000 บาท ซึ่งราคาทองมีโอกาสแตะไปถึง 23000 บาท หากสถานการณ์ความตึงเครียดระหว่างอิหร่านกับสหรัฐฯยังเป็นเช่นนี้อยู่นายพิบูลย์ฤทธิ์ กล่าวตลาดทองรูปพรรณในประเทศไทยในช่วงนี้ ประชาชนยังซื้อต่อเนื่องตั้งแต่ช่วงปลายปีที่แล้ว เรื่อยมาจนถึงช่วงหลังปีใหม่ เพราะหลายคนมองว่า ราคาทองเริ่มขยับราคาสูงขึ้นเรื่อยๆ จากปลายปีที่แล้วเพียงแค่ไม่กี่วัน ราคาทองปรับตัวขึ้นมาเกือบๆ 1000 บาท หลายคนจึงออกมาซื้อเก็บไว้ก่อน และหลายคนคาดเดาว่า ราคาทองช่วงตรุษจีนอาจจะขยับตัวสูงขึ้นกว่านี้อีก ประกอบกับช่วงสิ้นปีประชาชนหลายท่านได้รับเงินโบนัส จึงทำให้ช่วงที่ผ่านมามีแรงซื้อกลับเข้ามานายพิบูลย์ฤทธิ์ กล่าวคำแนะนำสำหรับชาวบ้านที่มีทองผู้อำนวยการศูนย์วิจัยทองคำ ให้คำแนะนำว่า สำหรับผู้ที่มีทองเก็บเอาไว้ ควรเก็บเอาไว้ก่อน รอดูสถานการณ์ความตึงเครียดระหว่างอิหร่านและสหรัฐฯว่า จะตึงเครียดขึ้นหรือไม่ ส่วนประชาชนที่มีทองเก็บเอาไว้จำนวนมาก สามารถแบ่งออกมาขายเพื่อทำกำไรได้คำแนะนำสำหรับชาวบ้านที่ไม่มีทองเก็บไว้เลยผู้อำนวยการศูนย์วิจัยทองคำ ให้คำแนะนำว่า สำหรับผู้ที่ไม่มีมีทองเก็บเอาไว้เลย ควรจับตาดูราคาทองอยู่เสมอ หากราคาทองปรับตัวลงไป อยู่ที่ประมาณ 22000 บาทต้นๆ สามารถค่อยๆ ทยอยซื้อได้ราคาทองวันนี้เมื่อวันที่ 7 ม.ค. ผู้สื่อข่าวรายงานว่า สมาคมค้าทองคำประกาศราคาทองคำอ้างอิงครั้งแรกของวัน ลดลงบาทละ 250 บาท แต่ต่อมา ปรับเพิ่มขึ้นอีก 3 ครั้งรวม 150 บาท ส่งผลให้ราคาทองคำแท่งรับซื้อบาทละ 22300 บาท ขายออกบาทละ 22400 บาท ส่วนทองรูปพรรณรับซื้อบาทละ 21891.04 บาท ขายออกบาทละ 22900 บาท.
ผู้อำนวยการศูนย์วิจัยทองคำ เผยทองปรับตัวขึ้นสูงสุดในรอบ 6 ปี คาดตรุษจีนขยับสูงกว่านี้ คาดราคาอาจแตะ 23000 บาท เหตุสถานการณ์อิหร่าน-สหรัฐฯ ตึงเครียด แนะนำวิธีซื้อขายชาวบ้านทั่วไป
ราคาทอง,ราคาทองวันนี้,ราคาทองรูปพรรณบาทละ,ราคาทองคํา,ข่าวร้อน,ข่าวทั่วไป